මාරිස් ස්ටෙල්ලා විද්‍යාලය, මීගමුව

මාරිස් ස්ටෙල්ලා විද්‍යාලය (ඉංග්‍රීසි: Maris Stella College, දෙමළ: மாரீஸ் ஸ்டெல்லா கல்லூரி), ශ්‍රී ලංකාවේ මීගමුව ප්‍රදේශයේ පිහිටි කතෝලික පිරිමි පාසලක් වන අතර මාරිස් සහෝදරවරුන් විසින් 1922 වසරේ දී ආරම්භ කරන ලදී.

## ඉතිහාසය 
1918 වසරේ දී මාරිස් සහෝදරවරුන් හතරදෙනෙකුගේ මූලිකත්වයෙන් කළමනාකරණය වූ ශාන්ත මරියා විද්‍යාලයය, 1922 වසරේදී මාරිස් සටෙල්ලා විද්‍යාලයය නමින් වර්තමානයේ පිහිටි ස්ථානයට ගෙන එන ලදී. ප්‍රාථමික පාසලේ ඉතිහාසය 1921 දක්වා දිව යන අතර එවකට මුලික පාසල් අධ්‍යාපනය භාරව සිටි ගරු ලුවිස් සහෝදරතුමා, මූලික අධ්‍යාපනය ලැබීමේ සහතිකය (E.S.L.C) සහිත පන්ති කාමර ගණන 2ක් විය. පොල් අතු මඩුවලින් සෙවණ ලබා ගනිමින් ප්‍රාථමික පන්ති කාමර 8ක ද ඉගෙනීමේ කටයුතු සිදු කෙරුණි.

පාසැල් විකාශන සේවා 1930 දී විවෘත කරන ලදී. පුස්තකාලය තුල ස්ථාපනය කරන ලද රැහැන් රහිත පද්ධතිය තුළින් ළමුන් පාඩම් ඉගෙනීමට පෙළබුන අතර ස්වභාවික කතා ද ඒ අතර වේ. 1931 වසරේදී මුළු මිගමු නගරයටම විදුලි සම්බන්ධතාවය ලැබිමත් සමග එම වසරේදී ම ප්‍රථම දිව්‍ය සත්ප්‍රසාද පෙරහැර පැවැත්වුණි. එය මුළු ප්‍රදේශය පුරාම වැඩම වූයේ ශිෂ්‍ය භටයන් සමග වන අතර එමගින් රාජකීය ආරක්ෂාක උපහාරය පිළිබිඹු කෙරිණි.

වර්ෂ 1939 අගෝස්තු මස දෙවන ලෝක යුද්ධය ආරම්භ විය. එම වසරේදී රාජකීය කාලතුවක්කු හමුදාව විසින් පාසල් භූමිය ආක්‍රමණය කර ඔවුන්ගේ මුලස්ථානය බවට පත් කර ගත්හ. මේ හෙතුවෙන් ප්‍රාථමික පාසල තම්මිට දේවස්ථාන පිටියේ තිබු තාවකාලික පොල් අතු මඩුවකට මාරු කෙරුණි. පසුව රාජකීය කාලතුවක්කු හමුදාව නොවැම්බර් මස වන විට පාසල් භූමිය හැර ගියත්, රාජකීය ගුවන් හමුදාව විසින් නැවත පාසල් ගොඩනැගිලි අත්පත් කරගන්නා ලදී. විද්‍යාලයය අප ස්වාමි දියණියගේ ආරක්ෂාව යටතේ තබා තිබුණි. එකල පාසල් වල නිතරම ගුවන් ප්‍රහාර පූර්වාරක්ෂා පුහුණු වීම් පැවැත්වුණි. ආරක්ෂාව සදහා අගල් කපා තිබු අතර පෙර පුහුණුව තුළින් ළමුන් ගුවන් ප්‍රහාර වලින් ආරක්ෂා වීමට දැනසිටියහ. වාසනාවකට මෙන්, 1942 දී ජපන් ගුවන් ප්‍රහාරය සිදු වන අවස්ථාවේ පාස්කු උත්සවය සදහා පාසල නිවාඩු දී තිබු අතර ප්‍රහාරක නෞකා ද නැවත හැරී ගියේය.  

මේ අතරතුරදී තම්මිට තාවකාලික ප්‍රාථමික පාසල නැවත තිබු ස්ථානයට ගෙන එන ලැබූ අතර අක්කර තුනක බිම් කොටසක් මිලදී ගෙන පන්තිකාමර 12ක්, ගුරු විවේකාගාරයක්, සහ විදුහල්පති කාර්යාලයයක් ඉදිකරන ලදී. 1950 වසරේදී අධ්‍යාන නිවාඩුවක් සදහා යුරෝපයට පිටත් වන එවකට විදුහල්පති ගරු නසියර් සහෝදරතුමා වෙනුවට තාවකාලිකව ගරු ලියනඩ් ඔබ්රිස් මහතාව ප්‍රථමික අංශයේ විදුහල්පති ලෙස පත් කරන ලදී. ප්‍රාථමික පාසල පොල් අතු මඩු තුල වර්ෂ ගණනාවක් යන තෙක්ම පැවතුණි. මේ හේතුවෙන් ප්‍රාථමික ගොඩනැගිල්ලක උවමනා තදින්ම දැනුන අතර ඒ වෙනුවෙන් ව්‍යාපෘතියක් ආරම්භවුණි. මේ සදහා මුල්‍ය අරමුදල් ලබා ගැනීමට සැණකෙළියසහඅනෙකුත් උත්සව පාසල විසින් සංවිධානය වුණි.ප්‍රථමිකපාසලේ ගෘහනිර්මාණ ශිල්පියා සහ ගොඩනඟන්නා ලෙස කටයුතු කලේ එවකට සිටි එක්සවියර් සහෝදරතුමා විසිනි. අනතුරුව ප්‍රාථමික පාසලේ විදුහල්පති වශයෙන් ගරු ජෙරාඩ් පීරිස් සහෝදරතුමා 1959 දී පත්වුහ.  

මාරිස් ස්ටෙල්ලා ප්‍රාථමික පාසල වසර ගණනාවක සිට වෙන්ව ආධාර ලබන පාසැලක් ලෙස රජය විසින් හදුනාගෙන තිබු අතර පාසලට වෙන් වූ ගුරු මඩුල්ලක් සහ වාර්ෂික ප්‍රතිලාභ ද පිරිනැමුණි. මේ වන විට මෙම ප්‍රාථමික පාසල පමණක් නොව රටෙහි පිහිටි මුලික පෙළේ ප්‍රාථමික කතෝලික පාසැල් රැසක් මෙම  කොටසට එක්ව තිබුණි. මෙම ක්‍රමය තරමක් වාද වු බැවින්, පසුකාලයේදී රජය විසින් ප්‍රාථමික පාසල් නැවත ලබා දුන් අතර, වර්තමානය වන විට ප්‍රාථමික පාසල ප්‍රධාන පාසලේ ගාස්තු නොගෙවන අනු ශාඛාවක් පමණක් ලෙස කටයුතු කරයි. 

1959 සිට 1965 දක්වා ප්‍රාථමික පාසලේ විදුහල්පති ධුරය දැරූ ගරු ජෙරාඩ් පීරිස් සහෝදරතුමා තුඩැල්ලේ පිහිටි තවත් මාරිස් ආයතනය වූ ක්‍රිස්තු රාජ විද්‍යාලයයට මාරු කෙරුණි. ඉන්පසු ව ගරු ජෝශප් ෆොන්සේකා සහෝදරතුමා, ගරු ඉෆ්රන් ඔබ්රිස් සහෝදරතුමා, ගරු ශාන්තී ලියනගේ සහෝදරතුමා,ගරු දෙලා සොයිසා සහ ගරු රෙමියූස් ප්‍රනාන්දු පාසලට එක විය.    

## විදුහල්පතිවරුන්  
## ධජය සහ ලාංඡනය 
### පාසල් ධජය 
පාසල් ධජය දෙවර්ණයකින් සංයුක්ත වන අතර නිල් වර්ණය සහිත තීරු දෙකක් මධ්‍යයෙහි රතු තීරුවක් අන්තර්ගත වේ.
### පාසල් ලාංඡනය 
පාසල් ලාංඡනයේ තිබෙන ප්‍රධාන ලක්ෂණ අතරින්, විරාජමාන තාරකාව, "A" ඉංග්‍රීසි අකුර සහ "M" ඉංග්‍රීසි අකුර, කුඩා තාරක දුසිම, සයුරේ යාත්‍රා කරන කෙළිනැව සහ "Iter Para Tutum" ලතින් බසින් කියවෙන ආදර්ශ පාඨය. ලාංඡනයේ ඉහලින්ම තිබෙන බැබළෙන තාරකාව මගින් නිරූපණය කෙරෙන්නේ අපි ජීවන ගමනක යෙදෙන බව සහ මෙම තරුව නිවැරදි මාර්ගය අපට පෙන්වාදෙන බවයි. ඉංග්‍රීසි අකුරු A සහ M මගින් දැක්වෙන්නේ "Ave Maria" ආවේ මරියා. සයුරේ යාත්‍රා කරන කෙළිනැව අපේ ජිවිත ගමනට සමාන කර තිබේ. ලතින් බසින් කියවෙන ආදර්ශ පාඨය "Iter Para Tutum"අප හට මග පෙන්වනු හෝ යහමහ පෙන්වනු යනුවෙන් හදුන්වයි.  

## පාසලෙන් බිහි වූ විශිෂ්ඨයින්